**Contract de achiziție publică de servicii**

**nr. \_\_ din data de \_\_\_\_\_\_\_\_\_**

În temeiul Legii nr.98/2016 privind achizițiile publice, cu modificările și completările ulterioare și a Hotărârii Guvernului nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare, a intervenit prezentul contract de achiziție publică de servicii, între

**Părţile contractului**

**UAT Comuna Parva**, având sediul în localitatea Parva ,str Principala nr. 162, judeţul Bistriţa-Năsăud, telefon 0263-367194., fax 0263/367110, cod de înregistrare fiscală 4512240, cont IBAN nr. ...........deschis la Trezoreria Nasaud, reprezentată legal de către domnul Strugari Ioan, având funcţia de Primar al Comunei Parva, şi doamna/domnul........, având funcţia de contabil sef, în calitate de **achizitor**, pe de o parte,

şi

**SC.............. SRL*,*** cu sediul în loc ...........,str ........, nr...., jud ........../fax ......., număr de înmatriculare .........., cod fiscal RO........, cont nr. (trezorerie, bancă) ..................................., reprezentată prin ..........., funcţia administrator, în calitate de **prestator**, pe de altă parte.

# 1. Termeni şi definiţii

**1.1.** - În prezentul contract următorii termeni vor fi interpretaţi astfel:

1. **contract de achiziţie publică** - contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;
2. **autoritate contractantă şi contractant** - părţile contractante, aşa cum sunt acestea denumite în prezentul contract;
3. **preţul contractului** - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **produse** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorităţii contractante;
5. **servicii accesorii** - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, descărcarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
6. **origine** - locul unde produsele au fost realizate, fabricate;
7. **destinaţie finală** - locul unde furnizorul are obligaţia de a furniza produsele;
8. **termenii comerciali de livrare** - vor fi interpretaţi conform INCOTERMS 2000 - Camera Internaţională de Comerţ (CIC);
9. **forţa majoră** - orice eveniment extern, imprevizibil, absolut invincibil şi inevitabil care face imposibilă executarea contractului;
10. **zile** - zile calendaristice, cu excepţia cazurilor în care se prevede expres că sunt zile lucrătoare.

# 2. Interpretare

**2.1.** - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**2.2.** - Termenul „zi” sau „zile” sau orice referire la zile reprezintă zile calendaristice dacă nu se specifică în mod diferit.

**3. Obiectul contractului**

**3.1.** - Achiziționarea serviciilor de catering:

**3.2.** - Contractantul se obligă să asigure, să livreze, să transporte și să distribuie în perioada/perioadele convenite şi în conformitate cu caietul de sarcini şi obligaţiile asumate prin prezentul contract, meniul de tip catering masa calda pentru …… elevi si beneficiari pachet alimentar pentru ……..prescolari din structurile scolare arondate pe perioada anului scolar 2024-2025 reprezentind …….. zile lucratoare de la data ordinului de incepere a serviciilor.

**3.**3-Daca din motive obiective care tin de desfasurarea avtivitatilor scolare nu pof fi frecventate cursurile fizic si se trece la desfasurarea cursurilor in on line , toti beneficiarii (…… elevi+prescolari) vor beneficia de pachet alimentar.

# 4. Preţul contractului

**4.1.** - Preţul convenit pentru îndeplinirea contractului, respectiv preţul produselor livrate şi al serviciilor accesorii prestate, plătibil contractantului de către autoritatea contractantă, este de  **….. lei, fără TVA,** la care se adaugă TVA în valoare de **……** **lei,** rezultând o valoare totală de ……. **lei .**

**4.2.** - **Preţul unitar este de …… lei/meniu/pachet alimentar/zi, fără TVA**, la care se adaugă taxa pe valoare adăugată conform legislaţiei în vigoare.

**4.3.** - Preţul unitar cuprinde: preţul integral de achiziţie al produsului furnizat, cheltuielile de transport si distribuţie.

**4.4.** - Valoarea de decontare lunară privind furnizarea produsului se calculează în funcţie de numărul de zile în care se desfășoară cursuri, preţul licitat/produs de către contractant şi numărul de beneficiari (elevi/prescolari) la care se face distribuirea.

**4.5 -** Plata produselor livrate și a serviciilor accesorii prestate se face în maxim 30 zile calendaristice de la data emiterii facturii, însoţită de un centralizator, în funcţie de numărul de elevi/prescolari, după întocmirea procesului-verbal de recepție cantitativă și calitativă a serviciilor, semnat de către reprezentantul prestatorului și reprezentantul achizitorului.

**4.6 -** Plata se efectuează, pe baza documentelor de recepţie calitativă și cantitativă, întocmite de persoana desemnată de autoritatea contractantă pentru recepția meniurilor livrate.

**4.7 -** Avizele de însoţire a mărfii se vor întocmi separat pe fiecare tip de serviciu adica masa calda sau pachet alimentar.

**4.8 -** Contractantul va întocmi lunar, situația centralizată a avizelor emise pe fiecare tip de serviciu.

**4.9 -** Datele din centralizatoarele lunare vor fi în concordanță cu cele din avizele de însoţire a mărfii.

**4.10** - Sursa de finanţare: Buget de Stat , NORME METODOLOGICE din HG24/2024

**4.11**- **Ofertantul se obligă să constituie garanția de bună execuție a contractului în cuantum de 5 % din prețul contractului fără TVA, adica ....... lei.**

Prestatorul se obligă să constituie garanția de bună execuție în termen de maxim 5 zile lucrătoare de la data semnării contractului de achiziţie publică, indiferent de modul de constituire a acesteia.

Garanția de bună execuție se constituie: prin virament bancar sau printr-un instrument de garantare emis de o instituție de credit din România sau din alt stat sau de o societate de asigurări, în condițiile legii, şi devine anexă la contract sau, dacă părțile convin, prin rețineri succesive din sumele datorate pentru facturi parțiale, în conformitate cu dispozițiile art.154 alin.(3) , alin (4) din Legea 98/2016 cu modificarile si completarile ulterioare.

# 5. Durata contractului

Durata prezentului contract este de la data semnării până la data de 20.06.2025.

# 6. Aplicabilitate

Contractul de achiziţie publică de servicii intră în vigoare la data semnării acestuia de către părţi şi produce efecte până la data de 13.06.2025.

# 7. Calitatea produselor

**7.1.** - Produsele alimentare trebuie să se încadreze în parametrii stabiliţi de Regulamentul (CE) nr. 2.073/2005 al Comisiei din 15 noiembrie 2005 privind criteriile microbiologice pentru produsele alimentare, cu modificările şi completările ulterioare.

**7.2.** - Pentru grupele speciale de consumatori – persoane cu diabet, intoleranţă la lactoză, etc. – se va asigura regimul alimentar prescris de medicul specialist, dovedit cu acte medicale. Tipul de hrană de regim şi cantitatea necesară se prevăd într-o anexă la contract, fiind specificate pentru fiecare elev, dacă va fi cazul.

**7.3 -** În cazul în care se vor constata abateri care pot conduce la consecinţe grave pentru starea de sănătate a beneficiarilor, personalul desemnat de către achizitor responsabil cu servirea hranei beneficiarilor vor avea dreptul să oprească distribuirea hranei, iar ofertantul va fi obligat să înlocuiască alimentele sau hrana în cauză cu altele/alta corespunzătoare, fără a pretinde plăţi suplimentare pentru aceasta, în termen de maxim 2 (două) ore de la primirea notificării.

# Siguranţă şi perisabilitate

# 8.1. - Este interzisă păstrarea alimentelor de la o masă la alta.

**8.2** - Ofertantul are obligatia prelevării de probe, la sediul unității beneficiare, din fiecare fel de mancare conform legislatiei in vigoare, care se vor pastra 48 de ore de la data prelevarii in recipiente corespunzatoare, sigilate si etichetate corespunzator, in spatiu frigorific special destinat si adecvat acestui scop, dotat cu termometru si grafic de temperatura actualizat de persoana responsabila desemnata.

**8.3** - Se interzice darea in consum a alimentelor in situatia nerecoltarii probelor alimentare din fiecare fel de mancare.

**8**.**4** - In situatia nerespectarii de catre personalul propriu a masurilor referitoare la prevenirea si combaterea bolilor transmisibile, cat si a normelor sanitar -veterinare, prestatorul va suporta dupa caz sanctiuni administrative, contraventionale sau penale.

**8.5 -** Ofertantul are obligatia sa permita membrilor desemnati ai comisiei de monitorizare a serviciului de catering, constituita de beneficiar, a carei identitate va fi adusa la cunostinta prestatorului sa efectueze periodic si inopinat controale la sediul prestatorului unde se prepara hrana.

# Condiţii pentru transport si distribuţie

**9.1** - Transportul hranei (porţiilor) va fi asigurat de către ofertant, pe cheltuiala acestuia, cu mijloace de transport autorizate, până la locatiile desemnate in comanda unde se va preda persoanelor responsabile cu servirea hranei din cadrul autorităţii contractante, pe bază de documente legale însoţitoare.

**9.2** - Mijloacele de transport şi/sau recipientele folosite la transportul alimentelor trebuie avizate de către autorităţile competente, menţinute curate şi în bune conditii pentru a proteja alimentele de contaminare şi trebuie, când este necesar, să fie create condiţii pentru a permite o curăţire adecvată şi/sau dezinfecţie.

**9.3** - Prestatorul va asigura servirea, cu transport si personal propriu , inclusiv vesela de unica folosinta (tacamuri, pahare pentru apa), servetele, astfel incat sa fie asigurata respectarea normelor de igiena si sanitar veterinare, servicii ce vor fi luate in calcul la stabilirea pretului final precum si asigurarea curateniei in fiecare zi in spatiile de servire a mesei .

# 10. Modul de distribuţie

Distributia masei calde si a pachetelor alimentare se va face conform programului de livrare, la ora comunicata de catre autoritatea contractanta odata cu transmiterea comenzii ferme.

Pe perioada implementării contractului, autoritatea contractantă poate modifica cerinţele (perioada, locul de livrare, etc.) în funcţie de numarul de copii prezenti, dar cu anunţarea în prealabil a operatorului economic cu cel puţin 1 zi lucrătoare .

# 11. Documentele contractului

**11.1.** - Documentele contractului sunt:

**a)** Caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare - Anexa nr.1;

**b)** Propunerea tehnică, inclusiv clarificările din perioada de evaluare - Anexa nr.2;

**c)** Propunerea financiară, inclusiv clarificările din perioada de evaluare - Anexa nr.3;

**d)** Anexa cuprinzând tipul de hrană de regim şi cantitatea necesară pentru grupele speciale de consumatori – copii cu diabet, intoleranţă la lactoză, etc., dacă este cazul;

**e)** Alte anexe, după caz (acordul de asociere, dacă este cazul; contractele cu subcontractanţii, dacă este cazul; angajamentul ferm de susţinere din partea unui terţ, dacă este cazul).

**11.2.** - Orice contradicţie ivită între documentele contractului se va rezolva prin aplicarea ordinii de prioritate stabilită la pct.8.1.

# 12. Obligaţiile principale ale contractantului

**12.1.** - Contractantul se obligă să respecte prevederile din prezentul contract şi a anexelor care fac parte integrantă din acesta.

**12.2.** - Contractantul se obligă să asigure produsele prevăzute în prezentul contract, inclusiv să realizeze transportul şi distribuţia produselor.

**12.3.** - Contractantul se obligă să asigure şi să furnizeze produsele în conformitate cu propunerea tehnică, anexă la contract.

**12.4. –** În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**12.5.** - Contractantul are obligaţia de a transporta produsele în condiţii de siguranţă, asigurând totodată şi integritatea acestora până la destinaţia finală, ambalajele fiind prezentate intacte la locul de distribuţie.

**12.6.** - Contractantul va păstra şi va prezenta organismelor de control competente documentele comerciale şi tehnice privind furnizarea produselor distribuite precum şi documentele care să ateste calitatea şi siguranţa produselor, după caz.

**12.7.** - Contractantul va păstra documentele justificative aferente distribuţiei produselor pe o perioada de cel puţin cinci ani începând de la sfârşitul anului întocmirii acestora.

**12.8.** - Contractantul se obligă să despăgubească autoritatea contractantă împotriva oricăror:

**a)** reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalaţiile sau utilajele folosite pentru sau în legătura cu produsele achiziţionate; şi

**b)** daune - interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către autoritatea contractantă.

**12.9.** - Contractantul are obligaţia de a informa autoritatea contractantă, de îndată, cu privire la orice situaţie sau modificare a stării contractantului (insolvenţă, faliment, lichidare, dizolvare, radiere, fuziune, divizare, etc.) care ar putea conduce la întreruperea sau încetarea activităţii contractantului şi ar avea ca efect imposibilitatea realizării contractului, conform datelor/perioadelor stabilite.

# 13. Obligaţiile principale ale autorităţii contractante

**13.1.** - Autoritatea contractantă se obligă să plătească contravaloarea serviciilor prestate şi a produselor livrate în termen de 30 de zile calendaristice de la data emiterii facturii, după întocmirea procesului-verbal de recepție cantitativă și calitativă a serviciilor, semnat de către reprezentantul prestatorului și reprezentantul achizitorului.

**13.2.** - Autoritatea contractantă se obligă să pună la dispoziţia contractantului orice informaţii pe care acesta le consideră necesare îndeplinirii contractului.

**13.3.** - Toate părţile implicate în procesul de distribuţie a produselor către elevi, vor păstra documentele justificative pe o perioadă de cel puţin cinci ani începând de la sfârşitul anului întocmirii acestora.

# 14. Sancţiuni pentru neîndeplinirea culpabilă a obligaţiilor

**14.1.** - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a rezilia unilateral contractul şi de a pretinde plata de daune - interese.

**14.2.** (1) - Răspunderea civilă a contractantului: contractantul răspunde pentru prejudiciul cauzat de angajaţii săi ori de câte ori fapta săvârşită de aceştia are legătură cu atribuţiile asumate prin contract.

(2) Răspunderea contravenţională şi penală a contractantului: contractantul răspunde contravenţional şi penal în faţă organelor abilitate ale statului ori de câte ori se face vinovat în încălcarea legislaţiei în materie contravenţională sau penală.

**14.3.** - In cazul în care, din vina sa exclusivă, contractantul nu reuşeşte să-şi îndeplinească obligaţiile asumate, prin contract, autoritatea contractantă are dreptul de a deduce din preţul contractului, ca penalităţi, o sumă echivalentă cu dobânda legală penalizatoare, calculată potrivit art.3 alin.(2^1) din Ordonanța Guvernului nr.13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, cu modificările și completările ulterioare, din valoarea contractului neexecutat pentru fiecare zi de întârziere, până la îndeplinirea efectivă a obligaţiilor.

**14.4.** - In cazul în care autoritatea contractantă nu îşi onorează facturile conform pct.13.1 din prezentul contract, atunci acesteia îi revine obligaţia de a plăti, ca penalităţi, o sumă echivalentă cu dobânda legală penalizatoare, calculată potrivit art.3 alin.(2^1) din Ordonanța Guvernului nr.13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, cu modificările și completările ulterioare, din plata neefectuată pentru fiecare zi de întârziere, până la îndeplinirea efectivă a obligaţiilor.

**14.5.** - Autoritatea contractantă îşi rezervă dreptul de a denunţa unilateral contractul, printr-o notificare scrisă adresată contractantului, fără nicio compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru contractant. In acest caz, contractantul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

**14.6.** - Autoritatea contractantă îşi rezervă dreptul de a denunţa unilateral contractul în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului ar fi contrară interesului public. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**14.7.** - Contractantul va despăgubi Autoritatea contractantă împotriva tuturor reclamaţiilor, acţiunilor în justiţie, daune-interese, costurilor, taxelor şi cheltuielilor, indiferent de natura lor, pentru care responsabilitatea revine contractantului.

**14.8.** - În cazul în care prestatorul demonstrează îndeplinirea criteriilor referitoare la situaţia economică şi financiară invocând susţinerea unui/unor terţ/terţi, operatorul economic şi terţul/terţii susţinător/susţinători răspund în mod solidar pentru executarea contractului de achiziţie publică. Răspunderea solidară a terţului/terţilor susţinător/susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament.

# 15. Începere, finalizare, întârzieri

**15.1** - Contractantul are obligaţia de a începe livrarea produselor în data de ……..

**15.2** –Asigurarea produselor, livrarea, transportul și distribuirea acestora în baza contractului trebuie finalizată în termenul convenit de părţi, respectiv 21.06.2024.

**15**.**3** - Dacă pe parcursul îndeplinirii contractului contractantul nu poate respecta programul de livrare, acesta are obligaţia de a notifica acest lucru autorităţii contractante, cu minim 2 zile lucrătoare înainte de datele/perioadele de livrare asumate.

**15.4** -În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a aplica penalităţi prestatorului şi/ori de a rezilia contractul în condiţiile stipulate în prezentul contract.

# 16. Livrarea şi documentele care însoţesc produsele

**16.1.** - Contractantul are obligaţia de a livra produsele la destinaţia finală indicată de autoritatea contractantă, respectiv 13.06.2024.

**16.2.** - La fiecare livrare contractantul va transmite următoarele documente:

* aviz de expediţie;
* declaraţie de conformitate.

**16.3.** - Contractantul se obligă să livreze produsele cu respectarea parametrilor de calitate prevăzuţi în propunerea tehnică, standardele şi normele în vigoare, şi răspunde de viciile de calitate ale produselor în conformitate cu legislaţia în vigoare.

**16.4.** - Certificarea de către beneficiar a faptului că produsele au fost livrate se face după recepţie, prin semnarea de primire de către reprezentantul autorizat al acestora, pe documentele emise de contractant pentru livrare.

**16.5.** - Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

# 17. Recepţie, inspecţii şi teste

**17.1.** - Recepţia produselor se va realiza la destinaţia finală, respectiv la locul desfășurării cursurilor din cadrul proiectului şi va fi efectuată de către reprezentanţi a acestora.

**17.2.** - Autoritatea contractantă prin persoana coordonatoare a cursurilor are dreptul de a inspecta şi/sau testa produsele pentru a verifica conformitatea lor cu specificaţiile din anexele la contract.

**17.3.** - Inspecţiile şi testele se vor face la destinaţia finală a produselor.

# 18. Servicii

**18.1.** - Pe lângă furnizarea efectivă a produselor, contractantul are obligaţia de a presta şi serviciile accesorii furnizării produselor, fără a modifica preţul contractului.

**18.2.** - Contractantul are obligaţia de a presta serviciile accesorii furnizării produselor, pentru perioada de timp convenită.

**18.3.** - Pe parcursul prestării serviciilor accesorii furnizării produselor contractantul are obligaţia de a nu stânjeni inutil sau în mod abuziv:

a)activitatea unităţiilor şcolare sau a altor furnizori, prestatori sau executanţi ai acestora;

b)căile de acces.

**18.4.** - Contractantul este pe deplin responsabil de respectarea regulilor de securitatea muncii şi prevenirea şi stingerea incendiilor pe toată durata prestării serviciilor și furnizării produselor. Orice incident/accident datorat nerespectării acestor reguli de către personalul contractantului este imputabil contractantului.

# 19. Modalităţi de plată

**19.1.** - Autoritatea contractantă se obligă să plătească contravaloarea serviciilor prestate și a produselor furnizate, conform pct.13.1 din prezentul contract.

**19.2** - Dacă achizitorul nu onorează facturile în termen de 30 de zile de la expirarea perioadei convenite, atunci contractantul are dreptul de a sista executarea contractului sau de a diminua ritmul execuţiei contractului. Imediat ce achizitorul îşi onorează restanţa, contractantul va relua executarea contractului în cel mai scurt timp posibil.

# 20. Amendamente

Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în conformitate cu prevederile legale în vigoare.

# 21. Modificarea contractului de achiziţie publică

**21.1.** - Modificarea contractului de achiziţie publică se face în condiţiile prevăzute la art.221 din Legea nr.98/2016 privind achiziţiile publice, cu modificările şi completările ulterioare.

**21.2.** - Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art.221 se realizează prin organizarea unei noi proceduri de atribuire, în conformitate cu dispoziţiile Legii nr.98/2016 privind achiziţiile publice, cu modificările şi completările ulterioare.

**21.3** - În situaţia nerespectării prevederilor pct.21.2, autoritatea contractantă are dreptul de a denunţa unilateral contractul de achiziţie publică iniţial.

# 22. Ajustarea preţului contractului

Prețul contractului este ferm.

**23. Încetarea contractului**

**23.1. (1)** - Prezentul contract încetează în următoarele situaţii:

a)de drept la expirarea contractului;

b) prin reziliere de plin drept în cazul în care Contractantul nu prestează obligaţiile contractuale sau încalcă oricare din obligaţiile sale, după ce a fost avertizat de Autoritatea contractantă că o nouă abatere atrage încetarea contractului, fără intervenţia unei instanţe judecătoreşti;

c) prin acordul părţilor exprimat în scris.

**(2)** Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art.164-167 din Legea nr.98/2016 privind achiziţiile publice, cu modificările şi completările ulterioare;

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

# 24. Cesiunea

**24**.**1** - Contractantul poate cesiona drepturile de încasat de la Autoritatea contractantă aferente produselor furnizate, numai cu acceptul prealabil exprimat în scris al Autorităţii contractante care datorează contractantului sumele reprezentând contravaloarea produselor furnizate, cu respectarea Ordonanței de urgență a Guvernului nr.146/2002 privind formarea şi utilizarea resurselor derulate prin trezoreria statului, cu modificările şi completările ulterioare.

**24.2** - Contractantul va cesiona autorităţii contractante, cu titlu de garanţie, dreptul să urmărească orice pretenţie la daune pe care contractantul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm.

**24.3** -(1) În conformitate cu prevederile art.218 din Legea nr.98/2016 privind achiziţiile publice, cu modificările şi completările ulterioare, autoritatea contractantă efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru servicii, produse sau lucrări furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi şi-au exprimat opţiunea în acest sens.

(2) Atunci când un subcontractant îşi exprimă opţiunea de a fi plătit direct, se transferă obligaţia de plată către subcontractant/subcontractanţi pentru partea/părţile din contract aferentă/aferente acestuia/acestora, în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile art.218 alin.(2) din Legea nr.98/2016 privind achiziţiile publice, cu modificările şi completările ulterioare.

(3) La încetarea anticipată a contractului de achiziţie publică, contractantul principal cesionează autorităţii contractante contractele încheiate cu subcontractanţii acestuia, conform art.221 alin. (1) din Legea nr. 98/2016 privind achiziţiile publice, cu modificările şi completările ulterioare.

# 25. Subcontractanţi

**25.1** - (1) Autoritatea contractantă solicită contractantului, cel mai târziu la momentul începerii executării contractului, să îi indice numele, datele de contact şi reprezentanţii legali ai subcontractanţilor săi implicaţi în executarea contractului de achiziţie publică, în măsura în care aceste informaţii sunt cunoscute la momentul respectiv.

1. Contractantul are obligaţia de a notifica Autorităţii contractante orice modificări ale informaţiilor prevăzute la alin.(1) pe durata contractului de achiziţie publică.
2. Contractantul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art.221 din Legea nr.98/2016 privind achiziţiile publice, cu modificările şi completările ulterioare.
3. În situaţia prevăzută la alin.(3), contractantul va transmite autorităţii contractante informaţiile prevăzute la alin. (1) şi va obţine acordul autorităţii contractante privind eventualii noi subcontractanţi implicaţi ulterior în executarea contractului.
4. Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

**25.2** - Înlocuirea/implicarea subcontractanţilor de către Contractant în perioada de implementare a contractului poate interveni în următoarele situaţii:

* + 1. înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,
    2. declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,
    3. renunţarea/retragerea subcontractanţilor din contractul de achiziţie publică.

**25.3** - În situaţiile prevăzute la art.25.2., autoritatea contractantă are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

* + 1. activităţile ce urmează a fi subcontractate;
    2. numele, datele de contact, reprezentanţii legali ai noilor subcontractanţi;
    3. valoarea aferentă prestaţiilor noilor subcontractanţi.

**25.4** -În situaţiile prevăzute la art.25.2, noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

**25.5** -Contractele şi declaraţiile menţionate vor fi prezentate cu cel puţin 15 zile înainte de momentul începerii executării de către noii subcontractanţi.

**25.6** -In situaţiile prevăzute la art.25.2, noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

**25.7** - Înlocuirea/implicarea subcontractanţilor de către Contractant în perioada de implementare a contractului se realizează cu acordul autorităţii contractante.

* 1. - Situaţia prevăzută la art. 25.2. lit. a) nu reprezintă modificare substanţială.

**25.9** - (1) În situaţia prevăzută la art. 25.2 lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract.

1. În situaţia prevăzută la art.25.2. lit. a), obiectul noului contract de subcontractare nu trebuie să modifice obiectul contractului de subcontractare anterior.
2. Obiectul şi valoarea noului contract de subcontractare nu vor conţine serviciile prestate de către subcontractantul iniţial şi nici valoarea aferentă acestora.

**25.10 -** În situaţia prevăzută la art. 25.2. lit. b), Contractantul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică.

**25.11** - Situaţia prevăzută la art. 25.2. lit. b) nu reprezintă o modificare substanţială dacă se îndeplinesc următoarele condiţii cumulative:

* + 1. introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;
    2. introducerea unui nou subcontractant nu modifică preţul contractului dintre autoritatea contractantă şi contractant;
    3. introducerea unui nou subcontractant este strict necesară pentru îndeplinirea contractului de achiziţie publică;
    4. prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi.

**25.12** - În situaţia prevăzută la art. 25.2. lit. c), în cazul în care un contract de subcontractare este denunţat unilateral/reziliat de către una din părţi, contractantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 25.2. lit. a).

**26. Forţa majoră**

**26.1.** -Prin forța majoră se înțelege orice eveniment extern, imprevizibil, absolut invincibil şi inevitabil.

**26.2** - Forţa majoră este constatată de o autoritate competentă.

**26.3** - Forţa majoră exonerează părţile executante de îndeplinirea obligaţiilor asumate prin prezentul contract, pe toată perioada în care aceasta acţionează.

**26.4** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**26.5** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**26.6** - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

**26.7** - Dacă forţa majoră acţionează sau se estimează că va acţiona o perioadă mai mare de 5 zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

* + 1. **27. Conflictul de interese**

**27.1.** Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

**27.2.** Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

**27.3.** Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**27.4.** Ofertantul declarat câştigător cu care autoritatea contractantă a încheiat contractul de achiziţie publică nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai furnizorului de servicii de achiziţie implicat în procedura de atribuire cu care autoritatea contractantă/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

# 28. Soluţionarea litigiilor

**28.1** - Autoritatea contractantă şi Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**28.2** - Dacă, după 15 zile de la începerea acestor tratative, Autoritatea contractantă şi Contractantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze competentă

**29 Limba care guvernează contractul**

Limba care guvernează contractul este limba română.

# 30. Comunicări

**30.1** - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**30.2** - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**31. Legea aplicabilă contractului**

Contractul va fi interpretat conform legilor din România.

# 32. Implementarea contractului

Responsabilul cu implementatarea contractului din partea achizitorului este numit/ă doamna/domnul …… - consilier ….. la Serviciul ……

Prezentul contract se completează cu prevederile legale în vigoare în materia achiziţiilor publice.

Prezentul contract conţine \_\_\_ pagini, s-a încheiat astăzi în data de \_\_\_\_\_\_\_, într-un număr de 2 (doua) exemplare, toate cu valoare de original, din care 1 (unu) la achizitor şi unul la prestator.

**Achizitor, Prestator,**